Buˇhtm hawˇ-eu Aˬnaˆ Ngaˬ-euˬ tsawˇ myahˇ Buˇhtm lehˇ ma. Aˬ yawꞈ-aˬ ngaˬ-euˬ chawˬ aˬ khuiˬ Aˬnaˆ lehˇ khuˇ meh.
Ngaˇ-aˬ Aˬnaˆ-ahˇ zawˇ niˇ gha mawꞈ nya. Ngaˇ aˬ yawꞈ naˆ maˬ tseˇ nya-eu gaˇ kawˆ ehˇ nehˬ-euˬ ma.
Qhoeˇ loꞈ-ehˇ ehˇ gaˇ aˬ yawꞈ maˬ ya leˇ-a.
"Haw sheˇ. Ngaˇ naˇ mehˇ tcoꞈ le" lehˇ aˬ yawꞈ-ahˇ ehˇ nehˬ-euˬ ma.
Aˬnaˆ gheh "Kaoˇ, kaoˇ" lehˇ guˇ-eu meh. Aˬ yawꞈ gheh naˇ mehˇ tcoꞈ ma lehˇ ehˇ mawꞈ-eu meh.
"Heh, heu gaˇ haw sheˇ. Ngaˇ naˬ paꞈ tcoꞈ le" lehˇ ehˇ nehˬ-euˬ ma.
Aˬnaˆ "Kaoˇ, kaoˇ" lehˇ guˇ-eu meh. Aˬ yawꞈ gheh naˬ paꞈ tcoꞈ le lehˇ ehˇ mawꞈ-eu meh.
"Heu gaˇ haw sheˇ. Ngaˇ myaˆ nuiˆ tcoꞈ le" lehˇ ehˇ nehˬ-euˬ ma.
Aˬnaˆ "Kaoˇ, kaoˇ" lehˇ guˇ-eu meh. Aˬ yawꞈ gheh myaˆ nuiˆ tcoꞈ ma lehˇ ehˇ-eu meh.
"Heu gaˇ  haw sheˇ. Ngaˇ mehˬ laˇ tcoˬ le" lehˇ ehˇ nehˬ-euˬ ma.
Aˬnaˆ "Kaoˇ, kaoˇ" lehˇ guˇ-eu meh. Aˬ yawꞈ gheh mehˬ laˇ tcoꞈ ma lehˇ ehˇ mawꞈ-eu meh.
"Hehˬ, haw sheˇ. Ngaˇ aˬ khuiˇ nyiˬ khuiˇ neh tsawˬ niˇ ghaˬ nya le" lehˇ ehˇ nehˬ-euˬ ma.
Aˬnaˆ "Kaoˇ, kaoˇ, kaoˇ, kaoˇ, kaoˇ, lehˇ guˇ-eu meh. Aˬ yawꞈ gheh aˬ khuiˇ tcoꞈ ma lehˇ ehˇ mawꞈ-eu meh.
"Heu gaˇ haw sheˇ. Ngaˇ-aˬ shaˇ noeˬ nya le de" lehˇ ehˇ nehˬ-euˬ ma.
Aˬnaˆ "Kaoˇ, kaoˇ" lehˇ guˇ-eu meh. Aˬ yawꞈ gheh shaˇ noeˬ nya le lehˇ ehˇ mawꞈ-eu meh.
"Heu gaˇ haw sheˇ. Ngaˇ aˬ laꞈ tcoꞈ le" lehˇ ehˇ nehˬ-euˬ ma.
Aˬnaˆ "Kaoˇ" lehˇ guˇ-awˇ, qhoeˇ phaw chiˬ phyawˇ-awˇ dawˬ miˬ liˆ-eu meh. Aˬ yawꞈ dawˬ miˬ tcoꞈ le lehˇ ehˇ mawꞈ-eu meh.
Ehˇ qawꞈ, ngaˇ Aˬnaˆ-ahˇ gaˬ-awˇ, Aˬnaˆ qawꞈ ngaˬ-ahˇ gaˬ-eu meh.
Nawˬ-euˬ ghawˇ mawˇ-ahˇ tcoꞈ-eu aˇ sehˇ yawˬ sehˇ na luꞈ-euˬ tsawˇ myahˇ siˬ nya ma loˇ.

Dzaw geuꞈ-eu jeˬ, "Yawˬ ha laꞈ qhoeˇ jaˆ-eu jeˬ-ahˇ nui qhahˇ shiˇ-awˬ."